Nyheder fra Live Nation ♫

Se denne email online
VOLBEAT BLIVER FJERDE HOVEDNAVN PÅ COPENHELL 2026
Danmarks største heavyrock-band besøger festivalen for første gang til næste sommer. Få bands har sat Danmark på den hårde musiks verdenskort som VOLBEAT – Danmarks ubestridt største heavyrock-band! De har med deres unikke blanding af tung musik, rocket attitude og fængende melodier skabt en lyd, der kan få både stadioner og festivalpladser til at koge. VOLBEAT har lige siden de tidlige rødder i Københavns undergrund til udsolgte arenaer verden over udviklet sig til at blive en af Danmarks største musikalske eksportsucceser. De har støt og roligt vokset sig store med Michael Poulsens karakteristiske vokal, de rå riffs og de storslåede refræner, der forener 50’er-rock’n’roll og punk med klassisk heavy metal – altid leveret med et energiniveau, der sender publikum i ren ekstase. Det er derfor stort for COPENHELL at kunne præsentere bandet som det fjerde og sidste hovednavn på COPENHELL 2026, fortæller festivaldirektør Jeppe Nissen: ”Endelig kan vi præsentere landets største rockband! Det er noget, vi har ønsket os i årevis, og denne gang er det lykkedes. VOLBEAT har spillet på alle de største rock- og metalfestivaler i verden, og nu kommer turen til COPENHELL – vi glæder os!” For frontmand Michael Poulsen bliver besøget på COPENHELL 2026 en kærkommen tilbagevenden til det danske festivalpublikum: ”Vi glæder os! Det bliver vores første festivalshow i ti år i Danmark, så det er på tide. Jeg har selv haft fornøjelsen af at spille på COPENHELL med Asinhell i 2024, og det var en dejlig aften. Vi må hellere få støvet nogle af de gamle klassikere af.” VOLBEAT har spillet over det meste af verden og har høstet intet mindre end 143 guld- og platincertificeringer for solgte albummer – det samlede antal er langt over seks millioner. De er gået fra kult til mainstream, og sangen For Evigt er for længst blevet dansk folkeeje. Bandet har optrådt som hovednavn på prominente festivaler som Rock Am Ring, Hellfest, Wacken, Download Festival og Sweden Rock, men bandet har ikke stået på en dansk festival siden 2016. Vi glæder os til en allerhelvedes stor fest, når klassikere som Still Counting, A Warrior’s Call, Lola og mange andre gjalder ud over Refshaleøen, og samler COPENHELL i en kolossal publikumsfest. Læs mere om COPENHELL 2026, og køb billetter på copenhell.dk, hvor du også kan tilmelde dig vores nyhedsbrev for at holde dig ajour med festivalen. Offentliggjorte bands til COPENHELL 2026 indtil videre: IRON MAIDEN - VOLBEAT - BRING ME THE HORIZON - TWISTED SISTER - ALICE COOPER - PAPA ROACH - A PERFECT CIRCLE - TRIVIUM - ANTHRAX - SEPULTURA - THE PRETTY RECKLESS - P.O.D. - KUBLAI KHAN TX - PRESIDENT - QUEENSRŸCHE - KONVENT - SIX FEET UNDER - MALEVOLENCE - IOTUNN - STATIC X - NECKBREAKKER - KATLA - WARKINGS - THE BROWNING - THROWN - DEFECTO - TROLLFEST - DIE SPITZ - VIOLENT MAGIC ORCHESTRA - VOICE OF BACEPROT - POWERPLANT - SPLIT - GRIDIRON - END IT - TWENTY ONE CHILDREN - OMSORG - VEXED - CHOPPER - INHUMAN NATURE - PSYCHO MOSHER
Billetter
SPILLEDAGE FOR HOVEDNAVNE ER KLAR Det er nu fastlagt, hvilke dage de fire 2026-hovednavne spiller på, og overblikket er her: Onsdag den 24. juni – IRON MAIDEN Torsdag den 25. juni – BRING ME THE HORIZON Fredag den 26. juni – TWISTED SISTER Lørdag den 27. juni – VOLBEAT Festivalen vil offentliggøre spilledage for så mange af de øvrige bands på COPENHELL 2026 som muligt, før salget af 1- og 1+1-dagsbilletter starter senere på efteråret.
Følg Live Nation
KONCERTER & EVENTS FESTIVALER VIP BILLETTER Se denne email online Privatlivspolitik | Betingelser | Hvis du ikke ønsker at modtage fremtidige e-mails om forsalg, særlige tilbud og besked om kommende Live Nation begivenheder, klik her for at logge på og opdatere dine præferencer. Vær venlig ikke at besvare denne e-mail. © 2025 Live Nation Denmark ApS, Frederiksberg Allé 3, 1790, København V, Danmark. Vores e-mails indeholder teknologier til at spore, hvordan du interagerer med dem. Vi gør dette for at hjælpe med at forbedre vores e-mails og til online reklameformål, baseret på adfærd. For yderligere information, herunder hvordan du kan deaktivere sådanne teknologier, se venligst vores persondatapolitik og vores cookie-politik.